Document ID: /roh_data/filtered/fineweb-2-filterrobots_roh.jsonl.gz/55911

Il Vadais da 35 onns è sa mess tras encunter il Russ Roman Safiullin, suenter ina fasa flaivla en il segund set, quai cun 6:1, 4:6 e 6:1. En l'otgavelfinal dat Wawrinka encunter il Tudestg Oscar Otte, il numer 216 dal mund.
Wawrinka desista pervi da la malsegirezza enturn il coronavirus da viagiar en ils Stadis Unids ad ils dus turniers a New York. El sa prepara cun dus turniers da la categoria da challenge sin il turnier da masters a Roma ed il French Open a Paris. Ses ultim gieu aveva Wawrinka dà ils 17 da fanadur en il quartfinal ad Acapulco encunter Grigor Dimitrov.